
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2023. augusztus 30-i rendkívüli ülésére)

TÁRGY:

A Kiskőrös, Pozsonyi utca 2. szám alatti társasház megszüntetése 
Kiskőrös Város Önkormányzata (a továbbiakban: Önkormányzat) kizárólagos tulajdonosa a Kiskőrös, Pozsonyi utca 2. szám alatti, 3138 hrsz-on nyilvántartott, 683 m2 alapterületű, kivett beépített terület megjelölésű, társasházként bejegyzett ingatlan (a továbbiakban: Ingatlan) albetéteinek. 

Az Önkormányzat képviselő-testülete - mint alapítótag - a 82/2012. sz. Képviselő-testületi határozatával hozzájárult a Kiskőrös 3138 hrsz-ú ingatlanon társasház alapításához. A társasház alapításakor külön helyrajzi számokon – albetéteken – iroda és két, egyéb helyiség közösségi és kulturális egység rendeltetésű önálló ingatlan, társasházi külön tulajdon került kialakításra. A társasház alapításakor az Önkormányzat kizárólagos tulajdonát képezte a 3138/A/2 és 3138/A/3 hrsz-ú, egyéb helyiség közösségi és kulturális egység rendeltetésű ingatlanok. 

Az Önkormányzat képviselő-testület a 63/2021. számú határozatával a Kiskőrös 3138/A/1 hrsz-ú, kivett iroda rendeltetésű 231 m2 nagyságú ingatlan megvásárlásáról döntött. Az Önkormányzat az épületrészt 2022 decemberében birtokba vette. 

Tekintettel arra, hogy az Ingatlan összes, önálló helyrajzi számon nyilvántartott épületrésze kizárólag az Önkormányzat tulajdonát képezi, nem releváns, hogy az Ingatlan a továbbiakban társasházként működjön, indokolttá vált a társasház megszüntetése, annak ingatlan-nyilvántartásban történő átvezetése.  
A társasházakról szóló 2003. évi CXXXIII. törvény 28. § (1) bekezdés a) pontja alapján a közgyűlés kizárólagos hatáskörébe tartozik a társasháztulajdon megszüntetéséről szóló döntés. 

A fentiek alapján a társasház megszüntetésének az ingatlan-nyilvántartásban történő átvezetéséhez szükséges a tulajdonosok – jelen esetben az Önkormányzat képviselő-testületének – a hozzájárulása. 
Fentiek alapján javaslom, hogy a Képviselő-testület a társasház megszüntetésével kapcsolatban a határozat-tervezetben foglaltaknak megfelelően döntsön.

Kiskőrös, 2023. augusztus 28.   

Domonyi László s.k.,

polgármester

HATÁROZAT-TERVEZET

Kiskőrös Város Önkormányzatának Képviselő-testülete

1. mint alapító hozzájárul ahhoz, hogy az önkormányzati tulajdonú, 6200 Kiskőrös, Pozsonyi utca 2. szám alatti, Kiskőrös, 3138 hrsz-on nyilvántartott ingatlanon a társasházakról szóló 2003. CXXXIII. törvény 28. § (1) bekezdés a) pontja alapján a Kiskőrös 3138/A/1, 3138/A/2 és 3138/A/3 albetétek az ingatlan-nyilvántartásból törlésre, a társasháztulajdon megszüntetésre kerüljön. Az ingatlan megnevezése a társasház megszüntetésével egyéb helyiség közösségi és kulturális egység és irodák-ra változik. 

2. felhatalmazza a polgármestert az 1. pontban foglaltak végrehajtásához szükséges intézkedések megtételére. 
Felelős: 
polgármester

Határidő: 
azonnal

